b'\n_START_ARTICLE_\nJustin Sane\n_START_SECTION_\nVarajane elu\n_START_PARAGRAPH_\nJustin oli t\xc3\xb6\xc3\xb6lisklassi perekonna \xc3\xbcheksast lapsest k\xc3\xb5ige noorem ja viitab oma vanematele kui heale inspiratsiooniallikale. Ta isa ja ema avasid esimese taimetoitlaste restorani Pittsburghis, mille m\xc3\xb5jutusel sai Justinist taimetoitlane ja loomade \xc3\xb5iguste tugev pooldaja \xe2\x80\x93 elustiil, mida ta siiani j\xc3\xa4rgib. Justin on \xc3\xb6elnud, et talle ei meeldiks saada koheldud nii, nagu praegu loomadega k\xc3\xa4itutakse  ja kuna ta lapsena n\xc3\xa4gi oma vanemaid osalemas meeleavaldustel, hakkas ta vanemaks saades samuti neil osalema._NEWLINE__NEWLINE_Justini \xc3\xb5de Lucy kinkis talle ta esimese kitarri, t\xc3\xa4nu millele Justin punk rock\'i ja hardcore\'iga tutvust tegi. Esimene laul, mille Justin kirjutas, r\xc3\xa4\xc3\xa4kis lapsest, kes on saanud narkootikumide \xc3\xbcledoosi, teine r\xc3\xa4\xc3\xa4kis televisioonievangelistidest.\n_START_SECTION_\nKarj\xc3\xa4\xc3\xa4r\n_START_PARAGRAPH_\n1988. aastal l\xc3\xb5i Justin koos oma lapsep\xc3\xb5lves\xc3\xb5bra Pat Theticu ja bassisti-vokalisti Andy Flagiga b\xc3\xa4ndi Anti-Flag. 1996. aastal avaldasid nad oma esimese CD \xe2\x80\x9cDie for the Government\xe2\x80\x9d. P\xc3\xa4rast mitut Ameerika-turneed lahkus Andy Flag 1996. aastal b\xc3\xa4ndist lahkhelide t\xc3\xb5ttu. B\xc3\xa4ndist k\xc3\xa4is l\xc3\xa4bi palju liikmeid, enne kui moodustus l\xc3\xb5plik koosseis: Justin Sane, Pat Thetic, Chris Head ja Chris Barker (alias #2). 1999. aastal l\xc3\xb5i Anti-Flag oma kaubam\xc3\xa4rgi: AF Records. 2001. aastal l\xc3\xa4ksid nad Fat Wreck Chordsi alla, 2006. \xc3\xbchinesid aga RCA Recordsiga, avaldasid albumi \xe2\x80\x9cFor Blood and Empire" ja 2008. aastal \xe2\x80\x9cThe Bright Lights of America\xe2\x80\x9d._NEWLINE_2008. aasta mais kolis Justin Londonisse ja elab n\xc3\xbc\xc3\xbcd seal.\n_START_SECTION_\nVarustus\n_START_PARAGRAPH_\nTa m\xc3\xa4ngib ESP/LTD EC seeria kitarridega.\n_START_SECTION_\nHaridus\n_START_PARAGRAPH_\nJustin l\xc3\xb5petas Pittsburghis Oaklandi kooli. Seej\xc3\xa4rel \xc3\xb5ppis Pittsburghi \xc3\xbclikoolis kommunikatsiooni ja politoloogiat.\n_START_SECTION_\nSoolot\xc3\xb6\xc3\xb6d\n_START_PARAGRAPH_\nKui Justin ei m\xc3\xa4ngi Anti-Flagis, teeb ta t\xc3\xb6\xc3\xb6d oma sooloprojektidega. N\xc3\xa4iteks "Life, Love, and the Pursuit of Justice" ilmus 2003. aastal, kuuelooline EP "These are the Days" 2001. aastal. Sooloprojektidel suunab ta poliitiliste teemade asemel fookuse perele, armastusele ja muudele igap\xc3\xa4evasematele teemadele.'